বিপাকে কানহাইয়া কুমার। ২০১৬ সালে জেএনইউ ক্যাম্পাসে রাষ্ট্রবিরোধী স্লোগান দেওয়া অভিযোগ উঠেছিল তাঁর বিরুদ্ধে। সেই মামলায় আদালতে চার্জশিট দাখিল করল দিল্লি পুলিশ।

এই বিষয়ে অন্যান্য খবর

ডিসেম্বরে সিপিআইয়ের সমাবেশে কলকাতায় আসবেন কানহাইয়া


এক সর্বভারতীয় সংবাদমাধ্যমে প্রকাশিত প্রতিবেদন অনুযায়ী, কানাইয়া, উমর খালিদ, অর্নিবাণ ভট্টাচার্য-সহ আরও ১০ জনের বিরুদ্ধে চার্জশিটটি দাখিল হয়েছে। অভিযোগ, পার্লামেন্টে হামলার মূলচক্রী আফজল গুরু ফাঁসির প্রতিবাদে ২০১৬ সালে ফেব্রুয়ারি মাসে সভার আয়োজন করেছিল কানাইয়ারা। সেই সভাতে দেশদ্রোহী শ্লোগান ওঠে। তার পরেই বিতর্কে ঝড় বয়ে যায়।
দিল্লি পুলিশের স্পেশান ব্রাঞ্চ ঘটনার তদন্ত শুরু করে। সেই মামলারই সোমবার চার্জশিট জমা দিল পুলিশ। প্রসঙ্গত, দিল্লি পুলিশ কমিশনার অমূল্য পট্টনায়েক গত সপ্তাহেই বলেছিলেন, এই মামলার তদন্ত প্রক্রিয়া এখন শেষের দিকে রয়েছে।
যদিও বিরোধী দলগুলি পালটা তোপ দেগেছে বিজেপির বিরুদ্ধে। পুলিশ বিজেপির হয়ে কাজ করছে বলেও অভিযোগ করছে বিরোধী রাজনৈতিক দলগুলি।